Նյու Յորքը նախապատրաստվում է ամանորյա տոներին
Միացյալ Նահանգների ամենամեծ քաղաքներից մեկը՝ Նյու Յորքը, աշխուժորեն նախապատրաստվում է ամանորյա տոներին: Փողոցները բազմամարդ են ինչպես նյույորքցիներով, այնպես էլ քաղաքն այցելած բազմաթիվ զբոսաշրջիկներով:
Նյու Յորքում ցուրտ եղանակ է, սակայն Ռոքֆելեր կենտրոնը բազմամարդ է: Ինչպես տեղացիներն, այնպես էլ զբոսաշրջիկները գալիս են այստեղ տեսնելու ամանորյա տոնի խորհրդանիշը հանդիսացող 28 մետրանոց տոնածառը: «Սա հրաշալի է: Լույսերը, տոնածառն ու մարդիկ: Այս ամենը հրաշք է»,- ասում է տարեց մի կին: Մարդիկ վայելում են տոնական տրամադրությունը: Ամեն տեղ կարելի է նկատել սելֆի անող զույգերին: «Սա է Նյու Յորքի էությունը: Նյու Յորքը Նյու Յորք չէ, եթե բազմամարդ չէ»,- ասում է երիտասարդ մի կին: Քաղաքի ամեն մի հատված, լինի դա սահադաշտ, թե շենքերի պատուհաններ, չափազանց գեղեցիկ զարդարված է: Այս օրերին մարդիկ շտապում են կատարել հեռացող տարում իրենց վերջին գնումները: «Մենք սկսեցինք գնումներ անել Գոհաբանության օրվա տոներից և շարունակում ենք ամանորյա տոներին»,- ասում է մի տղամարդ: «Ես ամեն ինչ թողնում եմ վերջին րոպեին: Դա իմ թերությունն է»,- ասում է երիտասարդ մի կին: Նյու Յորքում շատ տեղեր կան այցելելության համար, հատկապես այս օրերին: Քաղաքի փողոցներում կան բազմաթիվ զվարճալի վայրեր, որոնք անվճար են և հասանելի բոլորին: «Նյու Յորքը հրաշալի մեծ քաղաք է»,- ասում է մի կին: Քաղաք, որն ունի իր ուրույն դեմքը: